CELEX: 62015CN0244
Language: el
Date: 2015-05-27 00:00:00
Title: Υπόθεση C-244/15: Προσφυγή της 27ης Μαΐου 2015 — Ευρωπαϊκή Επιτροπή κατά Ελληνικής Δημοκρατίας

3.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 254/10
            
         Προσφυγή της 27ης Μαΐου 2015 — Ευρωπαϊκή Επιτροπή κατά Ελληνικής Δημοκρατίας
   (Υπόθεση C-244/15)
   (2015/C 254/13)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Δ. Τριανταφύλλου και W. Roels)
   
      Καθής: Ελληνική Δημοκρατία
   
      Αιτήματα:
   
   
               —
            
            
               Να αναγνωριστεί ότι η Ελληνική Δημοκρατία, με τη θέσπιση και τη διατήρηση σε ισχύ νομοθεσίας, που προβλέπει απαλλαγή από τον φόρο κληρονομιάς για την πρώτη κατοικία, η οποία προκαλεί δυσμενή διάκριση δεδομένου ότι εφαρμόζεται μόνο για τους υπηκόους της ΕΕ που κατοικούν στην Ελλάδα, παρέβη τις υποχρεώσεις που υπέχει δυνάμει του άρθρου 63 της Συνθήκης για τη λειτουργία της Ευρωπαϊκής Ένωσης και του άρθρου 40 της Συνθήκης ΕΟΧ.
            
         
               —
            
            
               Να καταδικαστεί η Ελληνική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   
               1.
            
            
               Η διαφορετική φορολογική μεταχείριση ακτημόνων κατοίκων Ελλάδος (που απαλλάσσονται του φόρου κληρονομίας) και μη κατοίκων Ελλάδος, ως προς το πρώτο ακίνητο που αποκτούν εκ κληρονομίας, συνιστά αδικαιολόγητο περιορισμό στην ελεύθερη κίνηση κεφαλαίων κατά την έννοια του άρθρου 63 ΣΛΕΕ (βλ. και άρθρο 65 ΣΛΕΕ).
            
         
               2.
            
            
               Η διαφορετική φορολογική μεταχείριση μεταξύ κατοίκων Ελλάδος και μη κατοίκων συνιστά αδικαιολόγητη διάκριση συγκρίσιμων καταστάσεων, καθόσον και οι μη κάτοικοι μπορούν να μετακομίσουν στην Ελλάδα, οπότε θα βρίσκονται στην ίδια θέση με τους ήδη κατοίκους Ελλάδος και καθόσον η απαλλαγή δεν συναρτάται προς την ιδιοκατοίκηση του κληρονομούμενου ακινήτου, έτσι ώστε ο τόπος κατοικίας να μη μπορεί να είναι το κριτήριο για τη χορήγηση της φοροαπαλλαγής. Η κατοικία υποκρύπτει το κριτήριο της υπηκοότητας, καθόσον οι κάτοικοι Ελλάδος θα είναι κατά πλειοψηφία Έλληνες και το αντίστροφο.
            
         
               3.
            
            
               Η εν λόγω διάκριση, που δεν συναρτάται προς την ιδιοκατοίκηση, δεν μπορεί να δικαιολογηθεί με κριτήρια κοινωνικής πολιτικής ούτε με την ανάγκη εξασφαλίσεως δημοσίων εσόδων.